**Κανονισμός Κλινικής Άσκησης Φοιτητών Π.Μ.Σ. «Αποκατάσταση Βλαβών Νωτιαίου Μυελού. Διαχείριση του Πόνου Σπονδυλικής Προέλευσης»**

Ο Κανονισμός Κλινικής Άσκησης φοιτητών/τριών του ΠΜΣ «Αποκατάσταση Βλαβών Νωτιαίου Μυελού. Διαχείριση του Πόνου Σπονδυλικής Προέλευσης» αποτελεί αναπόσπαστο μέρος του Κανονισμού Προγράμματος Μεταπτυχιακών Σπουδών του Π.Μ.Σ. και περιλαμβάνεται σε αυτόν.

Ο Κανονισμός Προγράμματος Μεταπτυχιακών Σπουδών του Π.Μ.Σ. «Αποκατάσταση Βλαβών Νωτιαίου Μυελού. Διαχείριση του Πόνου Σπονδυλικής Προέλευσης» συνυποβάλλεται ως το Παράρτημα με αριθμό Α.12. Το παρόν κείμενο αποτελεί απόσπασμα του Γενικού Κανονισμού Λειτουργίας και εξειδικεύει τα σημεία που αφορούν στην πρακτική άσκηση από το άρθρο 6.

**ΑΡΘΡΟ 1**

Η Κλινική Άσκηση αποσκοπεί στην άμεση διασύνδεση των θεωρητικών και κλινικών σπουδών των φοιτητών και φοιτητριών με την πρακτική εφαρμογή. Τα πλεονεκτήματα της περιλαμβάνουν:

* Τη γνωριμία των ασκούμενων με δυνάμει φορείς εργασίας σχετικής με το αντικείμενο σπουδών.
* Την απόκτηση εμπειρίας/προϋπηρεσίας των ασκούμενων.
* Την εξοικείωση των ασκούμενων με το κλινικό αντικείμενο του ΠΜΣ.
* Την ανάληψη ευθυνών των ασκούμενων και την απόκτηση εμπειριών, σε θέματα που σχετίζονται με την εκπαίδευσή τους.
* Τον καλύτερο προσανατολισμό των ασκούμενων, ως προς την επιλογή εξειδικεύσεων στην περαιτέρω φοιτητική τους πορεία.
* Τη γνωριμία των φορέων απασχόλησης με δυνάμει υπαλλήλους.

**ΑΡΘΡΟ 2**

Η Κλινική Άσκηση έχει ενταχθεί στο Πρόγραμμα Σπουδών του ΠΜΣ «Αποκατάσταση Βλαβών Νωτιαίου Μυελού. Διαχείριση του Πόνου Σπονδυλικής Προέλευσης» ως μάθημα του 4ου εξαμήνου. Μπορεί να πραγματοποιηθεί σε όλη τη διάρκεια του εαρινού εξαμήνου. Το μάθημα χαρακτηρίζεται με τον κωδικό 061013.

**ΑΡΘΡΟ 3**

Η Κλινική Άσκηση φοιτητών του ΠΜΣ «Αποκατάσταση Βλαβών Νωτιαίου Μυελού. Διαχείριση του Πόνου Σπονδυλικής Προέλευσης» διενεργείται στους χώρους της Γ ΄Ορθοπαιδικής Κλινικής του ΕΚΠΑ και της Φ.Ι.Απ. στο Γ.Ν.Α. «ΚΑΤ».

**ΑΡΘΡΟ 4**

Οι μεταπτυχιακοί φοιτητές/τριες με την έναρξη του 4ου εξαμήνου φοίτησης, ενημερώνονται από

τη Γραμματεία του Π.Μ.Σ., για το πρόγραμμα που θα διεξαχθεί η κλινική άσκηση. Σε κάθε

περίπτωση, απαραίτητη προϋπόθεση συμμετοχής είναι η δήλωση του μαθήματος στο my-studies.

**ΑΡΘΡΟ 5**

Για κάθε ομάδα φοιτητών που πραγματοποιεί κλινική άσκηση ορίζεται ένας Ακαδημαϊκός Επόπτης αξιολογεί την κλινική άσκηση των φοιτητών, συνυπολογίζοντας τις αντίστοιχες εκθέσεις αξιολόγησής τους σε συνεννόηση με τον εκάστοτε Ακαδημαϊκό Σύμβουλο.

**ΑΡΘΡΟ 6**

Η διάρκεια της Κλινικής Άσκησης είναι 4 εβδομάδες και η εβδομαδιαία δεκατέσσερις (14) ώρες (σύνολο: 56 ώρες).

**ΑΡΘΡΟ 7**

Μετά το πέρας της, ο Ακαδημαϊκός Σύμβουλος, σε συνεννόηση με τον Ακαδημαϊκό Επόπτη, αξιολογεί την Κλινική Άσκηση των φοιτητών, εξετάζει προφορικά τον/την φοιτητή/τρια και καταθέτει τη βαθμολογία στο πληροφοριακό σύστημα της Ιατρικής Σχολής, που αντιστοιχεί στην ακαδημαϊκή κλίμακα (0-10) και πιστώνεται με δέκα (10) ECTS.